stanford-oval/wikipedia huggingface dataset:
I Have a Little Dreidel
מילות השיר באנגלית

| באנגלית | תרגום עברי |
| --- | --- |
I have a little dreidel. I made it out of clay.  And when it's dry and ready, then dreidel I shall play. Oh dreidel, dreidel, dreidel, I made it out of clay. Oh dreidel, dreidel, dreidel, then dreidel I shall play.: יש לי סביבון קטן, הכנתי אותו מחימר.  וכאשר הוא יתייבש ויהיה מוכן, עם הסביבון אשחק. הו סביבון, סביבון, סביבון, הכנתי אותו מחימר. הו סביבון, סביבון, סביבון, עם הסביבון אשחק.
It has a lovely body, with legs so short and thin.  When it gets all tired, it drops and then I win. Dreidel, dreidel, dreidel, with leg so short and thin. Oh dreidel, dreidel, dreidel, it drops and then I win.: יש לו גוף נאה, עם רגל כה קצרה ורזה.  כשהוא מתעייף, הוא נופל ואז אני מנצח! סביבון, סביבון, סביבון, עם רגל כה קצרה ורזה. הו סביבון, סביבון, סביבון, הוא נופל ואז אני מנצח!
My dreidel's always playful. It loves to dance and spin.  A happy game of dreidel, come play now let's begin. Oh dreidel, dreidel, dreidel, it loves to dance and spin. Oh dreidel, dreidel, dreidel. Come play now let's begin.: הסביבון שלי תמיד שובב. הוא אוהב לרקוד ולהסתובב.  משחק עליז בסביבון, בוא ונתחיל עכשיו במשחק. הו סביבון, סביבון, סביבון, הוא אוהב לרקוד ולהסתובב. הו סביבון, סביבון, סביבון, בוא ונתחיל עכשיו במשחק.
I have a little dreidel. I made it out of clay.  And when it's dry and ready, then dreidel I shall play. Oh dreidel, dreidel, dreidel, I made it out of clay. Oh dreidel, dreidel, dreidel, then dreidel I shall play.: יש לי סביבון קטן, הכנתי אותו מחימר.  וכאשר הוא יתייבש ויהיה מוכן, עם הסביבון אשחק. הו סביבון, סביבון, סביבון, הכנתי אותו מחימר. הו סביבון, סביבון, סביבון, עם הסביבון אשחק.
מילות השיר ביידיש

| ביידיש | תרגום עברי |
| --- | --- |
איך בין אַ קליינער דריידל, געמאַכט בין איך פון בלײַ.  קומט לאָמיר אַלע שפּילן, אין דריידל – איינס, צוויי, דרײַ. אוי, דריידל, דריידל, דריידל, אוי, דריי זיך, דריידל, דריי. טאָ לאָמיר אַלע שפּילן, אין דריידל, איינס און צוויי.: אני סביבון קטן, אני עשוי מעופרת.  בואו ונשחק בסביבון – אחת, שתיים, שלוש. הו סביבון, סביבון, סביבון, הו סביבון סביבון, הסתובב. אז בואו כולנו נשחק בסביבון, אחת ושתיים.
און איך האָב ליב צו טאַנצן, זיך דרייען אין אַ ראָד.  טאָ לאָמיר אַלע טאַנצן אַ דריידל-קאַראַהאָד. אוי, דריידל, דריידל, דריידל, אוי, דריי זיך, דריידל, דריי. טאָ לאָמיר אַלע שפּילן, אין דריידל, איינס און צוויי.: ואני אוהב לרקוד, להסתובב ולחוג.  אז בואו כולנו נרקוד את ריקוד הסביבון. הו סביבון, סביבון, סביבון, הו סביבון סביבון, הסתובב. אז בואו כולנו נשחק בסביבון, אחת ושתיים.
Running Scared

"Running Scared" (בעברית: "בורח בבהלה") הוא השיר שייצג את אזרבייג'ן באירוויזיון 2011, והשיר הזוכה באותה תחרות.
השיר בוצע על ידי צמד הזמרים האזרים אל וניקי (אלדר גסימוב וניגאר ג'מאל). הוא נכתב על ידי סטפן אורן, סנדרה ביורמן וליין פרגוהנסון משוודיה.
לאחר שהצמד הגיע בשלב חצי הגמר של התחרות למקום השני, התמודדו אל וניקי בשלב הגמר, כשהם מופיעים בתור שיר מספר 19.
בגמר התחרות גרף השיר 221 נקודות, והביא לאזרבייג'ן את הניצחון.
אף על פי שהשיר הגיע למקום הראשון, בחצי הגמר בו השתתף, הוא הגיע למקום השני עם 122 נקודות, מיד אחרי יוון.
בגמר קיבל השיר האזרי 3 פעמים 12 נקודות: ממלטה, מרוסיה ומטורקיה.
השיר האזרי ניצח אף על פי שהשיר של בוסניה והרצגובינה קיבל 5 פעמים 12 נקודות.
על אף הניצחון האזרי בתחרות בעזרת השיר, השיר שבר שיא בתחרות האירוויזיון לממוצע הכי נמוך של נקודות לשיר זוכה – ממוצע של רק 5.26 נקודות מכל מדינה מצביעה[דרוש מקור].
הערות שוליים

↑  החישוב הוא חילוק כמות הנקודות שקיבל השיר (221) במספר המדינות שיכלו להצביע לו (42 שהן 43 המדינות המשתתפות בתחרות לא כולל אזרבייג'ן שאינה יכולה להצביע לעצמה).
| אזרבייג'ן אזרבייג'ן באירוויזיון |
| --- | --- | --- |
| השתתפויות | 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | אלנור חוסיינוב וסמיר ג'וואדזאדה • אייסל טיימורזאדה וארש • סאפורה אליזאדה • אל וניקי • סבינה באבאייבה • פאריד מאמאדוב • דילארה קזימובה • אלנור חוסיינוב • סמרה רחימלי • דיאנה האג'ייבה • אייסל • צ'ינגיז מוסטפייב • סמירה אפנדי • סמירה אפנדי • נדיר רוסטמלי • טוראלטוראןX • פאחרי ואילקין דובלטוב |  |
| שירי המדינה | "Day After Day" • "Always" • "Drip Drop" • "Running Scared" • "When the Music Dies" • "Hold Me" • "Start a Fire" • "Hour of the Wolf" • "Miracle" • "Skeletons" • "X My Heart" • "Truth" • "Cleopatra" • "Mata Hari" • "Fade To Black" • "Tell Me More" • "Özünlə apar" |  |
| ערכים קשורים | אירוויזיון 2012 • יחסי אזרבייג'ן–ארמניה באירוויזיון • İctimai Television |  |
בשנים שלא מופיעות ברשימה נעדרה אזרבייג'ן מהתחרות.
ערך זה הוא קצרמרבנושא שירים. אתם מוזמנים לתרום לוויקיפדיה ו.
Running (שיר של סנדרו ניקולס)

Running הוא שיר של הזמר האמריקני סנדרו ניקולס. הוא נבחר לייצג את קפריסין בתחרות האירוויזיון 2020 ב-11 בפברואר 2020. השיר תואר על ידי יוצריו כ-"מיקס של שון מנדס, ג'יימס ארתור, ולואיס קפלדי." דיווחים שהתבררו כשקריים לאחר יציאת השיר ב-6 במרץ 2020.
הערות שוליים

↑  אד קית', “Running”! Sandro reveals Eurovision 2020 song title and official artwork, וויויבלוגס, 11 בפברואר 2020
↑  דימיטריס יונואו, five to six songs in the running for Cyprus, אסקאקסטרה, 23 בדצמבר 2019
ערך זה הוא קצרמרבנושא שירים. אתם מוזמנים לתרום לוויקיפדיה ו.
1611

שנת 1611 היא השנה ה-11 במאה ה-17. זוהי שנה רגילה, שאורכה 365 ימים. 1 בינואר 1611 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
נולדו

16 במאי – אינוקנטיוס האחד עשר, האפיפיור ה-239 למניין (נפטר ב-1689)
נפטרו

3 באוקטובר – שארל מלורן, דוכס מיין (נולד ב-1554)
ראו גם

ילידי 1611‎
נפטרים ב-1611‎
1608

שנת 1608 היא השנה השמינית במאה ה-17. זוהי שנה מעוברת, שאורכה 366 ימים. 1 בינואר 1608 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

2 באוקטובר – האנס ליפרסהיי מציג את הטלסקופ הראשון בפני הפרלמנט ההולנדי
נולדו

13 ביולי – פרדיננד השלישי, קיסר האימפריה הרומית הקדושה (נפטר ב-1657)
9 בדצמבר – ג'ון מילטון, משורר אנגלי (נפטר ב-1674)
ראו גם

ילידי 1608‎
נפטרים ב-1608‎
900

שנת 900 היא השנה ה-100 במאה ה-9. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

העיר מוגדישו, לימים בירת סומליה, מוקמת.
נולדו

מלקולם הראשון, מלך סקוטלנד (נפטר ב-954)
ראו גם

ילידי 900‎
נפטרים ב-900‎
I Just Called to Say I Love You

I Just Called to Say I Love You (בעברית: התקשרתי רק כדי לומר שאני אוהב אותך) היא בלדה שנכתבה, הופקה ובוצעה על ידי הזמר סטיבי וונדר. השיר נחשב למצליח ביותר של וונדר מבחינת מכירות, וזכה להצלחה רבה ברחבי העולם. הוא יצא לאור בשנת 1984.
רקע

I Just Called to Say I Love You יצא לאור בשנת 1984 כחלק מפסקול הסרט האישה באדום, אשר נכתב על ידי וונדר. השיר זכה בפרס האוסקר לשיר המקורי הטוב ביותר, ובפרס גלובוס הזהב, ונכלל באלבום של פסקול הסרט. וונדר ביצע בהקלטת השיר את השירה והנגינה בכל הכלים.
בארצות הברית הגיע לראש מצעד הבילבורד הוט 100, מצעד שירי הרית'ם אנד בלוז ומצעד ההשמעות בתחנות הרדיו של מוזיקה עכשווית למבוגרים. בבריטניה שהה שירו של וונדר במשך שישה שבועות בראש המצעד. גם במדינות רבות בהן קנדה, גרמניה, צרפת ואוסטרליה זכה השיר במקום הראשון במצעדים. הוא היה מועמד לפרס גראמי בשלוש קטגוריות שונות בהן שיר השנה, אך לא זכה באף אחת מהן.
לאחר שהשיר יצא לאור, נתבע וונדר על ידי הכותב לויד צ'ייט, בטענה שוונדר השתמש בשיר שכתב ללא רשותו, תוך שימוש במילים ובלחן. בתביעתו טען צ'ייט שכתב את השיר שמונה שנים קודם לכן והשמיע את השיר לוונדר. התביעה הובאה בפני בית המשפט שפסק לטובת וונדר.
Gloria (אלבום של גלוריה טרווי)

Gloria (בעברית: גלוריה) הוא אלבום האולפן השמיני של הזמרת-יוצרת המקסיקנית גלוריה טרווי. האלבום יצא לאור ב-22 במרץ 2011, על ידי חברת התקליטים יוניברסל מיוזיק לטין אנטרטיינמנט, לאחר פער של ארבע שנים מאז יציאת אלבום האולפן האחרון שלה, Una Rosa Blu. טרווי הייתה שותפה לכתיבת והלחנת הרצועות והשירים באלבום, בעוד ארמנדו אווילה, סבסטיאן יאקום, ד"ר לוק וסירקט עבדו כמפיקים המוזיקליים שלו. נושאי השירים באלבום הם רגשותיה האישיים, העצמה נשית, הישרדות, אהבה ורומנטיקה.
האלבום זכה לביקורות חיוביות בעיקר מטעם מבקרי המוזיקה ברחבי העולם, והגיע למקומות הראשונים במצעדים במקסיקו ובארצות הברית. הסינגל המוביל, "Me Río de Ti", זכה אף הוא לשבחים והגיע בשיאו למקום הראשון במקסיקו, בעוד בשיר "No al Alguacil" משתתפת כוכבת-העל המקסיקנית פאולינה רוביו. "Vestida de Azúcar" ו-"La Noche" יצאו גם הם כסינגלים. כמו כן יצאה מהדורת דלוקס, כולל הלהיט "Esa Hembra es Mala", הנושא המרכזי של הטלנובלה המקסיקנית "תרזה".
רקע והפקה

בשנת 2007, טרווי הוציאה את אלבום האולפן השביעי שלה Una Rosa Blu, שזכה להצלחה רבה, כאשר שהה 121 שבועות במצעד האלבומים המקסיקני. Una Rosa Blu הניב חמישה סינגלים שהגיעו למקום הראשון במקסיקו וזכה להערכה, בטקס פרסי לו נואסטרו ובילבורד. כיוון שהאלבום נמכר בלמעלה מחצי מיליון עותקים ברחבי אמריקה הלטינית, טרווי הבינה שההוצאה הבאה שלה חייבת להיות טובה יותר מהקודמת, אז היא לקחה את הזמן לבחור ולכתוב על נושאים רבים. גלוריה הקליטה שירים בלונדון, לוס אנג'לס, ניו יורק, מיאמי ומקסיקו בהובלתם של ארמנדו אווילה וסבסטיאן יאקום. הזמרת הכריזה כי האלבום מוקדש לנשים, שכן "הבנות הן אלו שקונות אלבומים. אם בא בחור חתיך ושר לנו משהו שנוגע לנו ללב זה מגניב, אך לאישה קשה יותר להבין אישה אחרת". שם האלבום נבחר על שם אמה של טרווי, שגם היא נקראת גלוריה: "זו מחווה לאמא שלי ולסבתא שלי, אמא שלי קראה לי גלוריה על שמן, אך עשיתי את זה במיוחד בשביל אמא שלי, שעברה מצב מאוד אינטנסיבי בזמן שעבדתי על האלבום".
מוזיקה ומילים

Gloria כולל 10 שירים מסוגות מוזיקליות שונות כמו פופ, דיסקו ורוק. טרווי אמרה: "בחרנו 10 שירים, אבל השאר יופצו במהדורת דלוקס". המילים, כרגיל לאלבומים קודמים של הזמרת, מבוססות על קטעים מחייה. "תמיד הייתי ספר פתוח. התחלתי לשיר על 'נעליים ישנות' ו'פסיכיאטרים', אבל תמיד כנה, גם כשהחברה הצבועה מכה בי". "Fuego con Fuego" ("אש באש") ו-"Me Río de Ti" ("אני צוחקת עליך") הונדסו מוזיקלית עם סינתיסייזרים, תופים וריפים לגיטרה. לגבי מילות השיר "Fuego", טרווי דמיינה את עצמה זוהרת ושיערה בוער, לאחר שמרחה "הרבה מי חמצן" כדי להבהיר את שיערה החום הרגיל. טרווי אמרה על "Me Río de Ti": "אהבתי את המנגינה, אהבתי את הקונספט של השיר, אך הוא היה קצת קצר אז כתבתי חלק קטן ממנו". טרווי פגשה את הפזמונאית מריאנה דה לה גרזה, והיו לה "פנים של מישהי שיש לה לב שבור", אז הצלחת השיר הייתה נקמה טובה מאוד לשתיהן, "עכשיו היא הולכת לצחוק עליו והוא יתאבל בלעדיה". המילים של "No al Alguacil" עוסקות בשליטה ובמערכות יחסים מפוקחות וכוללות שירה אורחת של הזמרת המקסיקנית פאולינה רוביו.
שתי רצועות נכתבות על ידי הזמר-יוצר המקסיקני לאונל גרסיה, מסין בנדרה (אנ'), "Vestida de Azúcar" ("מכוסה בסוכר") ו-"Y Ahora Te Sorprendes" ("ועכשיו אתה מופתע") אשר הוגדרו כשירים האהובים על טרווי מהאלבום. "Vestida de Azúcar" הוא שיר על חרטה, כאשר אדם מעדיף לזכור את הדברים הרעים גם כשהוא מבין שזה כואב לו; האחרון מייצג את האיחוד של נשים עם הטבע. "Recostada en la Cama" ("שוכבת במיטה") הוא גרסת כיסוי לשיר שהוקלט בעבר על ידי אל צ'אפו דה סינלואה.
במהדורת הדלוקס, האלבום כולל את "Esa Hembra es Mala" (האישה הזו רעה"), שיר הנושא של הטלנובלה המקסיקנית "תרזה", שנכתב ובוצע על ידי טרווי והופק על ידי סבסטיאן ג'קום וראייטו. השיר קיבל מועמדות לפרס TVyNovelas בקטגוריית "שיר הטלנובלה הטוב ביותר", אך הפסיד ל-"Cuando Me Enamoro", מאת הזמר-יוצר הספרדי אנריקה איגלסיאס בהשתתפות חואן לואיס גוארה. שיר נוסף מתוך מהדורת הדלוקס הוא "Fan", שיר המוקדש לאלילי הנעורים של טרווי, הרולינג סטונז. לפני השיר הזה, טרווי הקליטה גרסה בשפה הספרדית לרצועה "(I Can't Get No) Satisfaction", שנכתבה על ידי מיק ג'אגר וקית' ריצ'רדס, באלבום הבכורה שלה ...Qué Hago Aquí? (1989).
עם Gloria, טרווי רצתה לקיים סוג אחר של קשר עם הקהל שלה ולעקוב אחר הסיפור שהתחיל בשירים ה"כואבים" שלה, כמו "El Recuento de los Danos" ("ספירת הנזקים"), שהתפתח ב-"En Medio de" la Tempestad" ("בלב הסערה"), המשיך ב-"Todos Me Miran" ("כולם מסתכלים עליי"), בשילוב "Cinco Minutos" ("חמש דקות"), והגיע ל-"Glory".
סינגלים

הסינגל המוביל מתוך האלבום, "Me Río de Ti" יצא לאור ב-11 בינואר 2011. את הווידאו קליפ לשיר ביים יוצר הסרטים הארגנטינאי גוסטבו גרזון, שעבד עם טרווי בפעם הראשונה. הרצועה הגיעה בשיאה למקום ה-19 במצעד השירים הלטיניים של בילבורד ולמקום הראשון, במשך 9 שבועות רצופים במצעד האיירפליי המקסיקני. "Vestida de Azúcar" נבחר כסינגל השני ויצא לאור במאי 2011. הסינגל השלישי מתוך האלבום, "La Noche", הגיע בשיאו למקום הראשון במצעד ההשמעות במקסיקו.
ביקורת

האלבום זכה לביקורות חיוביות מטעם מבקרי המוזיקה. חואן מסה מ-About.com אמר ש-Gloria יש "ווליום גבוה יותר" מאלבומיה הקודמים של טרווי, שמצליחים להזכיר את עבודותיהן ליידי גאגא, קייטי פרי ושאקירה; כאשר הדואט עם הזמרת המקסיקנית, פאולינה רוביו, "No al Alguacil", הוא נקודת השיא באלבום. ג'ון או'בריאן מ-AllMusic התייחס לאלבום כ"רחוק מעבודתה הטובה ביותר", בהיותו "תקליט מסחרי, אם כי מעט גזור; כזה שאמור לבסס עוד יותר את מעמדה האגדי של זמרת הפופ הלטיני, גלוריה טרווי". או'בריאן גם הצהיר שטרווי משכנעת יותר ברצועות כמו "La Noche",‏ "Pudo Ser Amor" ו-"Recostada en la Cama", וציין שכל אלה מזכירים את "שיא שנות ה-80 שלה ותחילת שנות ה-90". ב-Premios Oye! המקסיקני בשנת 2012, טרווי קיבלה על האלבום מועמדות בקטגוריית "אלבום הפופ הנשי הטוב ביותר". Gloria היה גם מועמדת לפרס לו נואסטרו בקטגוריית "אלבום הפופ של השנה".
האלבום דורג לראשונה בראש המצעדים במקסיקו ובארצות הברית. Gloria דורג במצעד האלבומים הלטיניים של בילבורד במקום הראשון, והיה למצליח ביותר של טרווי במצעד כשהוא עוקף את, Cómo Nace el Universo ‏(2005), שהגיע בשיאו למקום הרביעי. בשבוע שלאחר מכן האלבום ירד למקום הרביעי. Gloria הגיע למקום ה-71 במצעד הבילבורד 200, מצעד האלבומים הראשי בארצות הברית; הוא ב-98 מקומות גבוהים יותר מאשר Una Rosa Blu, שהגיע בשיאו למקום ה-169. במקסיקו, האלבום הגיע למקום הראשון גם כן וקיבל את תואר הזהב על ידי איגוד תעשיית ההקלטות המקסיקני (AMPROFON) שלושה ימים לאחר יציאתו.
רשימת רצועות

| Gloria — מהדורת דלוקס> מס' | Gloria — מהדורת דלוקס> שם | Gloria — מהדורת דלוקס> משך | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  |
| --- | --- | --- | --- | --- | --- | --- | --- | --- | --- |
| 1. | Fuego Con Fuego  | 3:56 |  |  |  |  |  |  |  |
| 2. | Me Río de Ti  | 3:37 |  |  |  |  |  |  |  |
| 3. | Sobrenatural  | 3:37 |  |  |  |  |  |  |  |
| 4. | No al Alguacil (בהשתתפות פאולינה רוביו)   | 3:47 |  |  |  |  |  |  |  |
| 5. | Vestida de Azúcar  | 4:05 |  |  |  |  |  |  |  |
| 6. | Puede Ser Amor  | 3:17 |  |  |  |  |  |  |  |
| 7. | La Noche  | 3:34 |  |  |  |  |  |  |  |
| 8. | Y Ahora Te Sorprendes  | 3:36 |  |  |  |  |  |  |  |
| 9. | Despiértame  | 3:19 |  |  |  |  |  |  |  |
| 10. | Recostada en la Cama  | 3:37 |  |  |  |  |  |  |  |
| משך כולל: | משך כולל: | 36:29 |  |  |  |  |  |  |  |
| Gloria — מהדורת דלוקס> מס' | Gloria — מהדורת דלוקס> שם | Gloria — מהדורת דלוקס> משך | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  | Gloria — מהדורת דלוקס>  |
| --- | --- | --- | --- | --- | --- | --- | --- | --- | --- |
| 1. | Fuego Con Fuego  | 3:56 |  |  |  |  |  |  |  |
| 2. | Me Río de Ti  | 3:37 |  |  |  |  |  |  |  |
| 3. | Sobrenatural  | 3:37 |  |  |  |  |  |  |  |
| 4. | No al Alguacil (בהשתתפות פאולינה רוביו)   | 3:47 |  |  |  |  |  |  |  |
| 5. | Vestida de Azúcar  | 4:05 |  |  |  |  |  |  |  |
| 6. | Puede Ser Amor  | 3:17 |  |  |  |  |  |  |  |
| 7. | Cambio y Fuera  | 3:31 |  |  |  |  |  |  |  |
| 8. | La Noche  | 3:34 |  |  |  |  |  |  |  |
| 9. | Y Ahora Te Sorprendes  | 3:36 |  |  |  |  |  |  |  |
| 10. | Despiértame  | 3:20 |  |  |  |  |  |  |  |
| 11. | Que Decisión Tan Fatal  | 3:28 |  |  |  |  |  |  |  |
| 12. | Fan  | 3:27 |  |  |  |  |  |  |  |
| 13. | Recostada en la Cama  | 3:37 |  |  |  |  |  |  |  |
| 14. | Esa Hembra es Mala  | 3:59 |  |  |  |  |  |  |  |
| 15. | Me Río de Ti (Juan Magan Dance Remix)  | 4:15 |  |  |  |  |  |  |  |
| 16. | Me Río de Ti (Closed-Captioned)  | 3:55 |  |  |  |  |  |  |  |
| 17. | Me Río de Ti (Behind The Scenes: Video Shoot)  | 3:35 |  |  |  |  |  |  |  |
| משך כולל: | משך כולל: | 62:36 |  |  |  |  |  |  |  |
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |
| --- | --- | --- |
|  ארצות הברית | בילבורד 200 | 71 |
|  ארצות הברית | מצעד האלבומים הלטיניים | 1 |
|  ארצות הברית | מצעד אלבומי הפופ הלטיניים | 1 |
|  מקסיקו | טופ 100 – מקסיקו | 1 |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד האלבומים הלטיניים | 22 |
|  ארצות הברית | מצעד אלבומי הפופ הלטיניים | 9 |
|  מקסיקו | טופ 100 – מקסיקו | 11 |
נתוני מכירות

| מקום | תארים | מכירות |
| --- | --- | --- |
| מקסיקו (AMPROFON) | פלטינה | 60,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארגנטינה | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| צ'ילה | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| קולומביה | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| קוסטה ריקה | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| אל סלוודור | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| גואטמלה | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| הונדורס | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| מקסיקו | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| ספרד | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
| ארצות הברית | 22 במרץ 2011 | תקליטור • הורדה דיגיטלית (מהדורה רגילה ודלוקס) | יוניברסל לטין |  |
1609

שנת 1609 היא השנה התשיעית במאה ה-17. זוהי שנה רגילה, שאורכה 365 ימים. 1 בינואר 1609 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

25 באוגוסט – גלילאו גליליי הראה את הטלסקופ שלו בוונציה
28 באוגוסט – הנרי הדסון מגלה את מפרץ דלאוור
12 בספטמבר – הנרי הדסון מגלה את נהר הדסון
נולדו

25 בנובמבר – הנרייט מארי, נסיכת צרפת, רעייתו של צ'ארלס הראשון, מלך אנגליה (נפטרה ב-1669)
נפטרו

רבי יהודה ליווא בן בצלאל (1520-1609~[1]), המוכר בכינויו המהר"ל (מורנו הגדול רבי ליווא) מפראג (בספרות הגרמנית כונה "רבי לעוו הגבוה"), רב, פוסק הלכה, מקובל והוגה דעות דתי יהודי, מגדולי ישראל הבולטים בעת החדשה.
ראו גם

ילידי 1609‎
נפטרים ב-1609‎
1702

שנת 1702 היא השנה השנייה במאה ה-18. זוהי שנה רגילה, שאורכה 365 ימים. 1 בינואר 1702 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
נפטרו

8 במרץ – ויליאם השלישי, מלך אנגליה (נולד ב-1650)
ראו גם

ילידי 1702‎
נפטרים ב-1702‎
Love Me Wrong

| --- | --- |

 סינגל בביצוע עלי X בהשתתפות טרוי סיון
 מתוך האלבום Cape God
 יצא לאור:  6 בדצמבר 2019
 פורמט:  הורדה דיגיטלית
 תאריך הקלטה:  2019
 סוגה:  מוזיקת פופ 
 שפה:  אנגלית
 אורך:  3:13
 חברת תקליטים:  טווין מיוזיק
 כתיבה:  כותבים שונים
 הפקה:  אוסקר יירס
 
Love Me Wrong (בעברית: תאהב אותי לא נכון) הוא סינגל של הזמרת והפזמונאית הקנדית עלי X, בהשתתפות הפזמונאי האוסטרלי טרוי סיון. השיר נכתב על ידי סיון, לילנד, בראם אינסקור, אלי איקס והמוזיקאי אוז-גו.
השיר יצא לאור ב-6 בדצמבר 2019, כחלק מתוך אלבום האולפן הרביעי של עלי X‏, Cape God.
רקע וכתיבה

השיר נכתב על ידי טרוי סיון, לילנד, בראם אינסקור, עלי X ואוסקר יירס.
וידאו קליפ

הווידאו קליפ המלא שיצא עבור השיר הועלה ב-6 בדצמבר 2019, לערוץ היוטיוב של עלי X.
נכון ליוני 2020, מונה הצפיות של הקליפ עומד על למעלה מ-1,320,000 צפיות.
הערות שוליים

↑  טרוי סיון, לילנד, בראם אינסקור, עלי X, אוסקר יירס
↑  ALLIE X’S ‘LOVE ME WRONG’ WITH TROYE SIVAN IS A MOURNFUL, CRYPTIC BALLAD, מתוך אתר musictalkers.com
| טרוי סיון |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Blue Neighbourhood • Bloom • Something to Give Each Other |  |
| מיני-אלבומים | Dare to Dream • June Haverly • TRXYE • Wild • In a Dream |  |
| סינגלים | "Happy Little Pill" • "Wild" • "Youth" • "Talk Me Down" • "Heaven" • "There for You" • "My My My!" • "The Good Side" • "Strawberries & Cigarettes" • "Bloom" • "Dance to This" • "Animal" • "1999" • "Revelation" • "Sombody to Love" • "I'm So Tired..." • "Take Yourself Home" • "Easy" • "Rager Teenager!" • "You" • "Could Cry Just Thinkin About You" • "Angel Baby" • "You Know What I Need" • "Rush" • "Got Me Started" • "One of Your Girls" |  |
| השתתפות בסינגלים | "Papercut" • "Hands" • "2099" • "Love Me Wrong" |  |
| סיבובי הופעות | Troye Sivan Live • Blue Neighbourhood Tour • Suburbia Tour • The Bloom Tour |  |
ערך זה הוא קצרמרבנושא שירים. אתם מוזמנים לתרום לוויקיפדיה ו.
1612

שנת 1612 היא השנה ה-12 במאה ה-17. זוהי שנה מעוברת, שאורכה 366 ימים. 1 בינואר 1612 לפי הלוח הגרגוריאני מקדים את 1 בינואר לפי הלוח היוליאני ב-10 ימים.
כל התאריכים שלהלן הם לפי הלוח הגרגוריאני.
אירועים

20 בינואר – מתיאס מתמנה לקיסר הקיסרות הרומית הקדושה
18 באוגוסט – מתחיל משפטן של מכשפות הפנדל, אחד ממשפטי המכשפות המפורסמים היותר באנגליה
20 בנובמבר – הסכם נצוח פאשה נחתם
28 בדצמבר – גלילאו גליליי מבחין לראשונה בכוכב הלכת נפטון
נולדו

21 בינואר – היינריך קזימיר הראשון, רוזן נסאו-דיאץ (נפטר ב-1640)
27 ביולי – מוראט הרביעי, הסולטאן השבעה-עשר של האימפריה העות'מאנית (נפטר ב-1640)
2 באוגוסט – ססקיה ואן אוילנבורך, אשתו של רמברנדט ואן ריין (נפטרה ב-1642)
7 בנובמבר – פייר מיניאר, צייר צרפתי (נפטר ב-1695)
נפטרו

20 בינואר – רודולף השני, קיסר האימפריה הרומית הקדושה (נולד ב-1552)
12 בפברואר – כריסטופר קלאוויוס, מתמטיקאי ואסטרונום גרמני (נולד ב-1538)
6 בנובמבר – הנרי פרדריק, נסיך ויילס (נולד ב-1594)
20 בנובמבר – ג'ון הרינגטון, סופר ומשורר אנגלי, ממציא שיטת הדחת המים בשירותים (נולד ב-1561)
ראו גם

ילידי 1612‎
נפטרים ב-1612‎
Ogg Vorbis

הלוגו של Ogg Vorbis
Ogg Vorbis היא תבנית חופשית ונקייה מפטנטים לקידוד מקצועי עם דחיסה מאבדת נתונים של מוזיקה וצליל זורם (Streaming). התבנית עומדת ברמה אחת עם תבניות אחרות כמו MP3 ודומותיה, ואף מפגינה ביצועים טובים יותר מבחינות מסוימות. ייחודה העיקרי הוא בכך שהיא נהנית מכל היתרונות של תוכנה חופשית.
תבנית Ogg Vorbis היא חלק מפרויקט Ogg שמטרתו ליצור סדרת תבניות חופשיות בתחומי המולטימדיה ועיבוד האותות הדיגיטלי, תבניות שתהיינה נקיות מפטנטים וממחויבויות לחברה המפתחת, בתקווה שאלו יהפכו לתקן בתחומן.
כאשר ניקח אות סטריאו של KHz 44.1 (קצב דגימה סטנדרטי של צליל תקליטור), יפיק מקודד Ogg Vorbis, בגרסתו הנוכחית, פלט בנפח שבין 45 ל־500 kbit/s, בהתאם להגדרת האיכות שתיבחר. נפח זה יהיה מקורב בלבד, מכיוון ש-Vorbis מקודד בשיטה של קצב דגימה משתנה (VBR). ‏ Vorbis יוצר כרגע צליל באיכות גבוהה יותר וקבצים בגודל קטן יותר מפורמטים אחרים, בתנאים דומים.
זהו המקודד הראשון שנוצר על ידי קרן Xiph. מקודד זה משמש גם לרצועת הצליל בקובצי וידאו מסוג WebM.
השם Vorbis מתייחס הן למפרט של המקודד, והן למימוש הנפוץ שלו בתוכנה חופשית בשם libvorbis.
עלייה באהדה

יחסית לתבניות המקובלות לשמירת קובצי צליל, נחשבת Ogg Vorbis לצעירה. גרסתה היציבה הראשונה של תוכנת המקודד (Codec) החופשית של Ogg Vorbis הוצגה ב־19 ביולי 2002.
עם זאת, תבנית Ogg Vorbis נפוצה מאוד בקרב חברי קהילת הקוד הפתוח, ויש הטוענים כי לאור נאמנותה הגבוהה למקור והיותה חופשית לחלוטין, תהיה היא המחליפה הטבעית של תבנית MP3. עם זאת, מכיוון של־MP3 ותק רב כתבנית לשמירת קובצי קול דחוסים, עוד מאמצע שנות ה־90, יעברו עוד ימים בטרם תתפוס תבנית Ogg את מקומה של תבנית MP3 בשוק הרחב. כמו כן, המחסור בנגני מדיה ניידים (מבוססי חומרה) התומכים בתבנית Ogg, מעכב אף הוא את השימוש הנרחב בה.
במגזר העסקי כבר החליף ה־Ogg את תבנית ה־MP3 במקומות רבים, ולמשל, מספר רב של כותרי משחקי מחשב חדשים משתמשים ב־Ogg כתחליף ל־MP3.
לאחרונה ערך אתר ה־BBC ניסוי בהעברת מוזיקה זורמת בעזרת מקודדים של Ogg Vorbis. הניסוי הטכני הסתיים, וכעת נבחן המשך הפריסה של הטכנולוגיה.
מקור השם

וורביס הוא דמות מהספר אלים קטנים של טרי פראצ'ט. במקור נקרא כל הפרויקט "אוג וורביס". בהמשך, עקב הוספת רכיבים רבים אחרים, התייחד השם וורביס לשם המקודד, והוקמה קרן Xiph שמייצגת כיום את הפרויקט המקורי.
היסטוריה

כריס מונגומרי ("מונטי") החל לכתוב את המקודד בשנת 1993 כתחביב אישי. הפיתוח צבר תאוצה בשנת 1998 בשל העובדה שמכון פראונהאפר החל לדרוש תמלוגים על השימוש בפורמט MP3. עובדה זו גרמה להעלאת המודעות לתוכנה שמוגבלת בפטנטים. בשלב זה החל מונטגומרי לקבל מימון מחברות שונות לעבודה על הפרויקט.
במקור הרישיון של התוכנה היה LGPL, ואילו המפרט שוחרר לרשות הציבור, ללא מגבלות רישוי.
ב-26 בפברואר 2001 שונה הרישיון של וורביס (כמו של שאר תוכנות הפרויקט) לרישיון BSD מתירני יותר. גרסה 1.0 שוחררה רק ב־2004.